આજે સવાર બહુ વહેલી પડી અને સારી સવાર રહી એમ કહી શકાય.હું સવારે ચાલવા ગયેલી. રસ્તામાં મેં એક સરસ દ્ર્શ્ય જોયું. મજૂરની બે દીકરીઓ તડકામાં બેસીને ભણી રહેલી. મેં તેમનો ફોટો પણ પાડ્યો. જ્યાં સારા ઘરના લોકો દિકરો છે કે દીકરી એવું જાણવા માગે છે કે પછી જન્મેલી દીકરી ને તરછોડી દે છે ત્યારે મજૂર માણસ પોતાની બબ્બે દીકરીને ભણાવે છે. મેં આજે સવારે જ પેપરમાં સમાચાર વાંચ્યા કે એક મા-બાપ પોતાની અસ્થિર મગજની દીકરીને નડિયાદના અનાથ આશ્રમના દ્વારે મૂકી ગયા છે. જ્યારે મજૂર જેવા માણસને આ કારમી મોંઘવારીમાં બે દીકરીઓ ભારે નથી પડતી. તું જ કહે અમીર કોણ? જેની પાસે ગાડી, બંગલો અને બેંક બેલેંન્સ છે તે કે આ મજૂર માણસ?